L. illius de Jussieu laudem in eo ponere videtur, quod familias con- 
stituit. Quod attinet majores ordines, jam ante demonstrare conati 
sumus, fundamento prorsus artificiali niti eclecticam illam metliodura 
characteres inveniendi majorum ordinum, quam a Jussieuo inventam 
receperunt posteriores. Quod cum ita sit, dubitari potest an fami- 
liarum in majores ordines dispositio nondum a primis incunabulis 
egressa sit *). 
Ergo si Naturale systema non ex iis solis Ordinibus constat, quas 
vocamus familias, sed ex variis et inter se' disparibus ordinibus — a 
Specie inde usque ad Regnum — , jamdiu est postquam hoc systema 
condi coeptum est, et primi ejus systematis infimique ordines in ar- 
tificialibus inveniuntur systematis. Neque Linnaeus neque Jussieu 
prima hujus systematis fundamenta jecisse existimari potest. Quum 
vero primus Liiinteus Generis notionem in re herbaria constituerit, 
ab hoc tamquam principio primam ordinationem, qua constituuntur 
ordines specie superiores, numeramus. Jussieu familias constituit. 
Classes nonnullas naturales jam habuit R. Brown **J‘, et primus, ni fal- 
lor ille praefatus est, esse artificiosas omnino sectiones illas majores 
systematis, quas proposuerant, et ad S 3 'stema quoddam naturale tunc 
primum perveniri posse, si quis familias in classes naturales majores 
conjunxerit. Ut igitur in majores ordines disponantur familiae, hoc 
illud esse videUir, ad quod quasi summum ultimumque contendere de- 
beat nostrae aetatis, quae in systemate condendo versatur, investigatio. 
"Reconnaitre ces divers types d’organisation reellement distincts, leur 
rattacher les diverses formes qui proviennent de leur alteration, 
completer autant que possible les series formees par ces modifications 
des divers types en se servant de tous les characteres que la struc- 
ture de tous les organes peut fournir, tel me parait etre le but essen- 
tiel de la botanique de classification a 1’epoque actuelle”. Brongn. 
Envm. j>. 18, 
*) Quemadmodum sunt familiae, quae ad typum tam proprium et a 
ceteris adeo discrepantem conformatae sint, ut vel iis, qui ante Linnae- 
um vixerunt Botanici, ordines viderentur naturales, sic sunt quidam 
majores ordines, qui quin naturales sint dubitari non possit. Cujus 
generis sunt Phanerogama et Crj'ptogama, Plantae et Animalia. Quos 
si inter se comparas, apparet, eos ad dissimiles typos formatos esse, 
non ex uno eodemque variatos, — sunt diversae evolutionis regiones, 
intra quas quaerendi sunt, quos invenire volumus, naturales ordines. 
**) Cfr. de hac re quae habet in FUnder's Voyage to terra austra- 
lis Vol. II. Append. n:o III p. 589 et 540, 
